paragraph_text: Surf glazba je žanr popularne glazbe povezan sa surf kulturom, osobito one proizašle iz okruga Orange i drugih područja južne Kalifornije. Žanr, osobito uspješan od 1961. do 1966., naknadno je oživio te bio vrlo utjecajan na kasniju rock glazbu.V. Bogdanov, C. Woodstra and S. T. Erlewine, All music guide to rock: the definitive guide to rock, pop, and soul (Backbeat Books, 3. izdanje, 2002.), str. 1313-4. Surf glazba ima dva velika podžanra: instrumentalni surf rock, glavna melodija svira se električnom gitarom ili saksofonom, čiji je stil u velikoj mjeri razvio Dick Dale i Del-Tones, te vokalni surf pop, uključuje surf balade i dance glazbu, često sa snažnim harmonijama koje su najviše povezane s The Beach Boys. Mnogi značajni surf bendovi podjednako su zapaženi po svojoj instrumentalnoj i pop surf glazbi, tako da se surf glazba općenito smatra kao jedinstven žanr unatoč raznolikosti tih stilova.